Το πρόγραμμα Seasmiles παρέχει προνόμια και προσφορές για ταξίδια με τα πλοία της Attica Group, δηλαδή τις εταιρείες Blue Star Ferries, Superfast Ferries και Hellenic Seaways. Οι προσφορές ισχύουν για ταξίδια στις Κυκλάδες, στα Δωδεκάνησα, στην Κρήτη, στο Σαρωνικό και στα νησιά του Βορείου Αιγαίου. Οι εκπτώσεις αλλάζουν ανάλογα με τον προορισμό και το πλοίο και μπορεί να αφορούν για παράδειγμα: επιβατικές θέσεις, ΙΧ, Μοτο, καμπίνες, οικογενειακές κρατήσεις ή ακτοπλοϊκά μετ’ επιστροφής.
Οι εκπτώσεις του προγράμματος μπορούν να χρησιμοποιηθούν μόνο από τον κάτοχο της κάρτας, πράγμα που σημαίνει ότι το όνομα στο εισιτήριο και το όνομα στην κάρτα επιβράβευσης πρέπει να είναι ίδια.
Μπορείτε να συμπληρώσετε τον αριθμό της κάρτας Seasmiles κατά την κράτηση εισιτηρίων μέσω της ιστοσελίδας μας αφού επιλέξετε πρώτα το ταξίδι που σας ενδιαφέρει. Υπάρχει αντίστοιχη ένδειξη αμέσως αφού συμπληρώσετε τα στοιχεία επιβάτη.
Είναι σημαντικό να γνωρίζετε ότι η έκπτωση από την κάρτα Seasmiles δεν μπορεί να συνδυαστεί με κάποια άλλη έκπτωση.
Πριν ταξιδέψετε, βεβαιωθείτε πως έχετε μαζί σας την κάρτα μέλους Seasmiles για τον έλεγχο των εισιτηρίων αλλά και για να συλλέξετε πόντους με τις αγορές σας στα καταστήματα και στα εστιατόρια των πλοίων.